b'\n_START_ARTICLE_\nKlapa Cambi\n_START_SECTION_\nPovijest\n_START_PARAGRAPH_\nOsnutak klape se\xc5\xbee u 1986., a ime je dobila po plemi\xc4\x87koj obitelji Cambi i istoimenoj kuli u Ka\xc5\xa1tel Kambelovcu. Klapa uglavnom izvodi tradicionalne dalmatinske i zabavne pjesme, a u novije vrijeme i autorske skladbe. Godine 2007. dogodio se raskol, i tom prilikom je 9 od 11 pjeva\xc4\x8da nastavilo rad u klapi Cambi Split._NEWLINE_Slave\xc4\x87i 25 godina neprekidnog rada, 2011. su odr\xc5\xbeali niz koncerata diljem Hrvatske. Poseban je bio koncert na Poljudu pred 15 000 ljudi, \xc5\xa1to je do sada najbrojnije posje\xc4\x87en samostalni koncert neke klape. Po\xc4\x8detkom 2013. odr\xc5\xbeali su sjeverno-ameri\xc4\x8dku turneju, na kojoj su ameri\xc4\x8dkoj publici promovirali izvornu i dalmatinsku klapsku pjesmu, a kao doprinos priznanju koje je UNESCO dodijelio klapskoj pjesmi kao nematerijalnoj ba\xc5\xa1tini godinu ranije.Umjetni\xc4\x8dki voditelj bio je i Ton\xc4\x87i \xc4\x86i\xc4\x87eri\xc4\x87.\n_START_SECTION_\nNagrade i priznanja\n_START_PARAGRAPH_\nTijekom dugogodi\xc5\xa1njega djelovanja, klapa Cambi osvojila je mnoge nagrade i priznanja glazbenih stru\xc4\x8dnjaka i publike na natjecanjima, festivalima te radijskim postajama u domovini i svijetu.'